CELEX: 32011R0873
Language: da
Date: 2011-07-27 00:00:00
Title: Kommissionens gennemførelsesforordning (EU) nr. 873/2011 af 27. juli 2011 om tarifering af varer i den kombinerede nomenklatur

2.9.2011   
            
            
               DA
            
            
               Den Europæiske Unions Tidende
            
            
               L 227/5
            
         KOMMISSIONENS GENNEMFØRELSESFORORDNING (EU) Nr. 873/2011
   af 27. juli 2011
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på 60 dage.
            
         
               (5)
            
            
               Toldkodeksudvalget har ikke afgivet udtalelse inden for den af formanden fastsatte frist —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i den i kolonne 2 i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med EU-retten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på 60 dage.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 27. juli 2011.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  En sammensat vare bestående af en svamp af celleplast (polyurethan) (11,5 cm × 8,2 cm × 1,1 cm) og en klud af polyestervæv, der omslutter svampen.
                  Stoffet består af tekstureret polyestervæv og aluminiumsbeklædte polyesterfibre (fremstillet ved en dampmetaliseringsproces), der er vævet sammen. Svampen er fuldstændig omsluttet af stoffet.
                  (renseklud)
                  (Se fotos nr. 656 A og 656 B) (1)
                  
               
               
                  6307 10 10
               
               
                  Tarifering i henhold til almindelige tariferingsbestemmelser 1, 3 b) og 6 vedrørende den kombinerede nomenklatur, bestemmelse 7 e) til afsnit XI, bestemmelse 1 til kapitel 63 og teksten til KN-kode 6307, 6307 10 og 6307 10 10.
                  Det drejer sig om en sammensat vare i betydningen i den almindelige tariferingsbestemmelse 3 b), da svampen er fastgjort til kluden på en sådan måde, at de praktisk taget udgør en uadskillelig helhed. (Se også Forklarende Bemærkninger til HS, almindelig tariferingsbestemmelse 3 b), IX)).
                  Kluden er en tekstilvare og en konfektioneret vare i betydningen i bestemmelse 7 e) til afsnit XI, fordi det vævede stof er samlet ved gummiering. Det forhold, at svampen er omsluttet af den konfektionerede tekstilvare, medfører også, at den samlede vare er en konfektioneret vare. Varen er derfor omfattet af underkapitel I i kapitel 63 i overensstemmelse med bestemmelse 1 til kapitel 63.
                  Både den vævede klud og svampen har de objektive egenskaber for varer, der er bestemt til rengøring med vand og rengøringsmidler. Den vævede kluds ru overflade er dog bestemmende for varens karakter i betydningen i den almindelige tariferingsbestemmelse 3 b), fordi varen på grund af sin ru overflade er beregnet til at fjerne indtørrede pletter på glatte overflader. Svampen tjener kun til at øge kludens evne til at opsuge vand og rengøringsmiddel. Den sammensatte vares karakter bestemmes derfor af tekstilmaterialet.
                  Varen skal derfor tariferes under KN-kode 6307 10 10 som en vævet renseklud.
               
            
         
      
                  
                     
               
               
                  
                     
               
            
                  
                     656 A
                  
               
               
                  
                     656 B
                  
               
            
         (1)  Fotografierne tjener kun til information.